Hypercalcaemia és veseelégtelenség – merre induljunk?
Authors: Garam Nóra , Tislér András , Pethő Ákos , Ledó Nóra , Kárpáti Ágnes , Fehér Ágnes , Kardos Magdolna , Csomor Judit , Takács István 
Published: March 2021

Összefoglaló. Közleményünkben egy 63 éves férfi esetét ismertetjük,
aki fáradékonyság, fogyás miatt végzett laboratóriumi vizsgálatokon igazolódó
veseelégtelenség és hypercalcaemia miatt került felvételre Klinikánkra. A
területen végzett röntgenvizsgálaton a koponyán frontalisan és a sacrumon
csonteltérések (temporofrontalisan 13 mm-es, körülírtabb, mérsékelten intenzív
árnyék és az S1-es rés sclerosisa) ábrázolódtak, ultrahangvizsgálat során
lépmegnagyobbodás volt látható. Tünetei hátterében endokrin vagy malignus
betegség nem igazolódott. A háttérben elsősorban myeloma multiplex merült fel,
ugyanakkor azt célzott vizsgálatokkal sem megerősíteni, sem kizárni nem
lehetett, így csontvelő-biopszia történt. A vesefunkció-romlás okának tisztázása
végett vesebiopsziát végeztünk, melynek előzetes eredménye interstitialis
nephritist véleményezett óriássejtekkel. Az angiotenzinkonvertáló enzim
szérumszintjének ez okból történő vizsgálata emelkedett szintet mutatott, így
esetünket Boeck-sarcoidosis extrapulmonalis manifesztációjának tartottuk.
Per os szteroidkezelésre a beteg tünetei egyértelmű
regressziót mutattak. A csontvelő- és vesebiopszia eredménye megerősítette a
Boeck-sarcoidosis diagnózisát. A sarcoidosis ezen extrapulmonalis formája
hypercalcaemiával és veseérintettséggel – de tüdőérintettség nélkül – rendkívül
ritka, különös tekintettel a vesét érintő formára. Hypercalcaemia nagyjából
7,9%-ban, veseelégtelenség 1,4%-ban fordul elő. Ezen eset alapján fontos
hangsúlyozni, hogy a hypercalcaemia és a veseelégtelenség hátterében a gyakoribb
endokrin, malignus, hematológiai okok mellett a Boeck-sarcoidosisnak is fel kell
merülnie a differenciáldiagnosztika során. Orv Hetil. 2021; 162(13):
514–518.

Summary. We present the case of a 63-year-old male patient who was
admitted to our Clinic with fatigue, weight loss, hypercalcemia, renal
insufficiency and anemia. X-ray showed lesions on the frontal skull and sacral
region. On abdominal ultrasound, splenomegaly was detected. Based on these,
myeloma multiplex was the most likely initial diagnosis; this, however, could
not be confirmed with targeted serum tests, therefore bone marrow biopsy was
performed. To clarify the underlying cause of decreased kidney function, renal
biopsy was performed, the preliminary results of which revealed interstitial
nephritis accompanied by giant cells. Serum angiotensin converting enzyme level
was elevated, which led to the diagnosis of Boeck sarcoidosis with
extrapulmonary manifestations. Oral corticosteroid therapy was commenced that
was followed by regression of the patient’s symptoms and laboratory
abnormalities. Both the bone marrow and the kidney biopsies supported the
diagnosis of Boeck sarcoidosis. Presentation of sarcoidosis with hypercalcemia
and renal insufficiency but without the involvement of the lungs is extremely
rare. Hypercalcemia occurs in about 7.9% and renal insufficiency in 1.4% of the
cases. Based on this case, it is important to highlight that in the background
of hypercalcemia and renal failure – beside the more frequent causes such as
endocrine and hematological diseases, malignancy – one is to consider the
possibility of Boeck sarcoidosis as well. Orv Hetil. 2021; 162(13): 514–518.